Vizita liderului PSD, Liviu Dragnea, alături de premierul Mihai Tudose, este marcată de o serie de proteste care au avut loc în fața sediului PSD.

În jur de 20 de persoane s-au adunat în jurul orei 16 și au scandat împotriva PSD. Ei au cerut Guvernului să respecte planul de guvernare și aleșilor PSD să nu modifice legile justiției după interesele lor.

Pentru a mai liniști puțin spiritele, între protestatari a ieșit senatorul Arcaș, care a vrut să stea de vorbă cu oamenii nemulțumiți.

Liviu Dragnea și Mihai Tudose au vizitat în această după-masă Unitatea de Primiri Urgențe a Spitalului Clinic Județean.

Întâlnirea cu liderii PSD Sibiu ce urma să se desfășoare la sediul central al partidului s-a anulat, urmând să se desfășoare, în cursul serii, în altă locație.

foto Silvana Armat